26 iyunda Qozonda ro‘zadorlar uchun Rossiyadagi eng katta iftorlik dasturxoni yozish rejalashtirilmoqda. Bu haqda mahalliy OAVlar xabar bermoqda. Iftorlikda 5 mingga yaqin ro‘zador ishtirok etishi kutilmoqda. Ramazon oyiga bag‘ishlangan ushbu III Respublika iftorligi “Kazan Arena” o‘yingohi hududida o‘tkaziladi. Iftorlik tashkilotchilarining aytishicha, Rossiyaning hech qaysi bir viloyatida bunday katta miqyosdagi iftorlik mavjud emas. Ushbu tadbirda tatar munojotlari ijro etiladi, iftorlik qabul qilinadi va jamoa bo‘lib shom namozi ado etiladi. O‘tgan yili Ramazon oyida ushbu o‘yingohdagi iftorlikda 3 ming kishi ishtirok etgan edi.Avvalroq BAAda Ramazon oyida 2 mln ta porsiya bepul taom tarqatilishi rejalashtirilayotgani ma’lum qilingandi. Ushbu xayriya loyihasi bilan BAA prezidenti shayx Xalifa ibn Zohid al Nahayanning xayriya fondi shug‘ullanmoqda.